חברת תקשוב

תקשובים - מרכז תקשורת עסקי בע"מ, המוכרת בשם "קבוצת תקשוב", היא חברת מוקדי שירות וטלמרקטינג ישראלית. החברה היא חברה פרטית בבעלות משפחת לבנת, אשר בבעלותה גם "קבוצת תעבורה". חברת תקשוב נוסדה בשנת 1996 לפעילות של שירותי מוקדי שירות ארציים במודל מיקור חוץ. היזם ומנכ"ל החברה הראשון היה שי פרץ. לאחר מכן, שימשו בתפקידי המנכ"ל נורה סיפרמן ובועז סופר. מנכ"ל הקבוצה החל משנת 2012 הוא דניאל ספיר.ב-2022 לאחר מינויו למנכ"ל חברת סלקום, עזב ספיר את תפקידו ואת מקומו תפס אודי עטר. במהלך השנים 2012 ועד 2022 התרחבה החברה מכ־10 אתרי פעילות ברחבי הארץ ל־36 אתרי פעילות. ב-2021 הודיעה על הקמה של מרכז שירות באופקים. נכון לשנת 2022 מעסיקה החברה כ-11,000 עובדים. בשנת 2017 הפכה חברת תקשוב לקבוצת תקשוב, לאחר שרכשה מספר חברות. במרץ 2022 רכשה החברה את ארפל העוסקת בתחום תאורה חכמה. החברה עוסקת בניהול והפעלה של מוקדי שירות ומכירות טלפוניים ורב-ערוציים במודל הפעלה במיקור חוץ. תחומי פעילות המוקדים: שירות לקוחות, מידע, מכירות, סקרים, זימון תורים, תמיכה טכנית, גבייה, מענה עסקי, בק אופיס ועוד. תחום הבריאות: לקוחותיה הראשונים של החברה היו רופאים בעלי מרפאות פרטיות וארגונים מתחום הבריאות. החברה החלה לעבוד עם קופת חולים מאוחדת, כשבשנת 1998 הוקם מוקד השירות הארצי הראשון בישראל במודל מיקור חוץ בנתניה. בשנת 2003 זכתה תקשוב במכרז הגדול ביותר בתחום באותה התקופה של שירותי בריאות כללית ובכך התרחבה להעסקת 700 עובדים נוספים והקימה אתר פעילות חדש בכרמיאל. בשנת 2005 זכתה תקשוב להקים, לנהל ולהפעיל גם את מוקד המידע והזימון הארצי של מכבי שירותי בריאות ובכך הרחיבה את אתרי הפעילות לאתר חדש בעין המפרץ, בסמוך לעכו. בשלב זה העסיקה החברה כ־4,000 עובדים. תחום התקשורת: בשנת 2005 החלה תקשוב להעמיק פעילותה בתחום התקשורת בישראל, עם כניסה למודל הפעלה במיקום פנים בבית לקוח (INHOUSE) במשרדי 013 ברק בראש העין. לאחר מכן, צמחה החברה במסגרת התקשרות עם מספר חברות תקשורת גדולות, עבורן הפעילה את מוקדי השירות, התמיכה הטכנית והמכירות במודל הפעלה משולב, כאשר בחלק מהמקרים המוקדים פועלים במודל מיקור פנים. הכניסה הנרחבת לתחום התקשורת הוביל להתפרסות גאוגרפית משמעותית של החברה בכל רחבי ישראל, מדימונה ונתיבות שבדרום ועד כרמיאל, נוף הגליל ונשר שבצפון ולהוספת כ-500 עובדים למצבת עובדי החברה. תחום הרשויות הממשלתיות: החל משנת 2010 מספקת תקשוב את שירותיה לרשויות ממשלתיות, עם הקמת מוקד שירות ומידע ארצי רב ערוצי עבור הנהלת בתי המשפט. בשנים שלאחר מכן זכתה תקשוב במכרזים נוספים לניהול מרכזי השירות והמידע הארציים של שירות התעסוקה, רשות האכיפה והגבייה והנהלת בתי הדין הרבניים והתפרסה גאוגרפית לערים נוספות, בהן אשדוד, בני ברק וירושלים. בשנת 2019 זכתה תקשוב בשני מכרזים ממשלתיים משמעותיים להקמת מרכז השירות והמידע הארצי של רשות המיסים ושל המוסד לביטוח לאומי. בסוף שנת 2020, לאחר זכייה במכרז משרד החקלאות, וכן עם הקמת מוקדי שירות ומידע נוספים גדלה החברה לכדי העסקת כ-8,000 עובדים במסגרת 35 אתרים. לקוחות החברה מגוונים ופרוסים על מגוון רחב של עולמות תוכן: מגזר הבריאות: החברה מפעילה ומנהלת מרכזי שירות, מידע וזימון תורים עבור ארבע קופות החולים בישראל. מגזר הפיננסים: לחברה התקשרות לניהול והפעלת מוקדי שירות ותמיכה טכניים עבור שני בנקים, חברת כרטיסי האשראי ישראכרט וכן מספר מוקדי מכירות ושימור לקוחות בתחום האשראי. מגזר התקשורת: החברה מפעילה ומנהלת מוקדי חברות תקשורת גדולות בישראל. בין המוקדים: מוקדי שירות, תמיכה טכנית, מכירות, תיאום פגישות והתקנות. חלקם של המוקדים מופעל במודל מיקור פנים בבית הלקוח. מגזר ציבורי וממשלתי: הנהלת בתי המשפט, רשות האכיפה והגביה, רשות המסים בישראל, הלשכה המרכזית לסטטיסטיקה, שירות התעסוקה, חברת החשמל לישראל, בתי הדין הרבניים, המשרד לביטחון פנים ומשרד החקלאות ופיתוח הכפר. מגזר הצרכנות והקמעונאות: החברה מפעילה ומנהלת מוקדי שירות בתחום חווית לקוח עבור מספר מותגים וחברות בינ"ל. וואלה!שופס – אתר קמעונאות בישראל BeeperTalk – מתמחה בפתרונות מענה עסקי ושירות הודעות ללקוחות עסקיים ופרטיים תקשוב SeeU – מתמחה בהפעלה וניהול של "מוקדים רואים" בתפיסת תצפיתנות אקטיבית ובמתכונת של מיקור חוץ תקשוב 360 – מעניקה שירותי ייעוץ להקמת מוקדי שירות לצד גיוס, השמה והדרכה של צוותי עבודה במוקדים. תקשוב מהבית – מתמחה בניהול והפעלת מוקדים בשיטת ניהול והעסקת עובדים מהבית. תקשוב סוכנות לביטוח – מתמחה בעולם הבריאות והסיכונים. 7twenty – חברת פיתוח טכנולוגית המיישמת פלטפורמת תקשורת רב ערוצית ליצירת חווית תקשורת רציפה המתקיימת בכלל ערוצי התקשורת Connect – חברת מתמחי עבודה משותפים, חדרי ישיבות והדרכה. ממוקמת במודיעין ובנתניה. Multisense – מתמחה בפיתוח אפליקציה לפתרונות זיהוי ביומטרי. על פועלה ותרומתה לחברה זכתה תקשוב בפרסים שונים, ביניהם: פרס מצוינות במשאבי אנוש על העסקת עובדים עם מוגבלויות מטעם העמותה לניהול משאבי אנוש אות הגיוון בעסקים על שם דב לאוטמן פרס עמותת ידידי צה"ל על תרומה לשיקום נכי צה"ל אות מציינות בדנס 100 למובילות עסקית למען החברה אתר האינטרנט הרשמי של חברת תקשוב מי אנחנו – אתר חברת תקשוב עינב בן יהודה, שי פרץ: "כל אחד מהעובדים יודע את מספר הסלולרי שלי", באתר TheMarker‏, 13 בינואר 2006 גד פרץ, ‏דניאל ספיר, סמנכ"ל בפלאפון, מונה למנכ"ל חברת תקשוב, באתר גלובס, 6 ביוני 2012 אודי עטר מונה למנכ"ל תקשוב, יחזק את התעסוקה בפריפריה?, באתר אייס, 27 בינואר 2022 אבי בר, חברת "תקשוב" מקימה מרכז שירות חדש בעיר אופקים ותגייס 400 עובדים חדשים., באתר כל ישראל בעסקים, ‏2021-02-24 אתר תקשוב | אודות גד פרץ, ‏תקשוב נכנסת לתחום עמודי התאורה החכמים | בלעדי, באתר גלובס, 14 במרץ 2022 מיכל רוה, ‏תקשוב זכתה במיכרז של קופ"ח מאוחדת להפעלת מרכז תקשורת ארצי, באתר גלובס, 4 ביוני 2000 מערכת אנשים ומחשבים, תקשוב ישראל שדרגה את ה-Call Center של שירותי בריאות כללית, באתר ביזפורטל, 11 בדצמבר 2006 עינב בן יהודה, תקשוב תגייס כ-500 עובדים למרכז שירות חדש בעכו, באתר TheMarker‏, 14 בפברואר 2006 ynet, תקשוב מגייסת 500 עובדים למוקד טלפוני בצפון, באתר ynet, 10 באוגוסט 2010 מכרז 2.17 מכרז פומבי למתן שירות מוקד מידע עבור רשות האכיפה והגבייה, באתר "מפתח התקציב", ‏3 באפריל 2017 בקשה להארכת התקשרות עם חברת תקשוב – מרכז תקשורת עסקי בע"מ לקוחות- אתר תקשוב גולן חזני, המחיר של תיק 4000: בזק עצרה את מכירת אתר וואלה, באתר כלכליסט, 2 בינואר 2019 הזוכה בקטגוריית "העסקת עובדים עם מוגבלות" היא תקשוב החברות הזוכות באות מצוינות עסקית למען החברה הן: רפאל, ליליות מבית דואליס ותקשוב